 Dhanka kale, waxa uu siyaasi Maxamed Xaashi Cilmi ka hadlay tirada wasiirada xukuumada Somaliland , isagoo ku tilmaamay in aanay khaasare mooyaane wax kale soo kordhinayn, isagoo siyaasi Maxamed Xaashi ka hadlaya arrimahaas, waxa uu yidhi Dawlada hada jirta ee ay ku jiraan 57 wasiir iyo wasiiru dawlayaal iyo agaasimayaal waa khasaare uun oo wax faaiido ah ma leh wax caqliga gallana maaha, lacagta ay qaadanayaan mid kastaaba ee faraha badan ee halkaa galaysa, waxay ahayd inta wasiirrada la dhimo in dalka iyo dadka wax loogu qabto, raggan 17 qof ka kooban ee gudida loo saarayna waxba ma soo kordhinayaan ee waa khasaare kalle uun iyo kharash la burburinayo, markaa waxay ahayd xukuumadu inay sidaas uga naxariis bataan oo ay dalka horumarkiisa ka shaqeeyaan. 